1. ΑΝΑΓΚ. ΝΟΜΟΣ υπ’ αριθ. 2821 της 4/6 Μαρτ. 1941 (ΦΕΚ Α΄ 63) Περί παροχής εφ’ άπαξ χρηματικού ποσού εις τους απολυομένους των τάξεων του Στρατού οπλίτας τους κρινομένους ανίκανους δια την στρατιωτικήν υπηρεσίαν ή τυγχάνοντας αναβολής κατατάξεως συνεπεία πολεμικού τραύματος. κλπ. Άρθρ.1.-1.Οπλίται εν γένει του Στρατού της Ξηράς, του Β. Ναυτικού, της Β. Αεροπορίας και της Β. Χωροφυλακής απολυόμενοι των τάξεων του Στρατού λόγω ανικανότητος προκληθείσης κατά την διάρκειαν της εν πολέμω στρατιωτικής υπηρεσίας των, εκ πολεμικού τραύματος ή νοσήματός τινος εκ των εν άρθρ. 5 και 6 του Α.Ν. 2734/40 αναφερομένων, λαμβάνουσιν εκ του Δημοσίου Ταμείου κατά την απόλυσίν των χρηματικόν ποσόν ως κατωτέρω: Στρατιώτης Δραχμάς 5.000 Δεκανεύς    ΄΄ 5.500 Λοχίας    ΄΄ 6.000 Επιλοχίας    ΄΄ 6.500 2.Το ποσόν τούτο καταβάλλεται παρά της απολυούσης τον Οπλίτην Στρατιωτικής Αρχής επί τη βάσει γνωματεύσεως της οικείας Επιτροπής Απαλλαγών, περί του ότι συντρέχουσιν αι προϋποθέσεις του προηγουμένου εδαφίου, βαρύνει δε τον προϋπολογισμόν των εξόδων του οικείου Υπουργείου. 3.Το κατά τ’ ανωτέρω χρηματικόν ποσόν εκπίπτεται εκ της τυχόν αναγνωριζομένης συντάξεως. Άρθρ.2.-1.Εις τους εν τω προηγουμένω άρθρω αναφερομένους οπλίτας, μη κρινομένους οριστικώς ανικάνους, αλλά τυγχάνοντας αναβολής κατατάξεως λόγω πολεμικού τραύματος ή νοσήματός τινος εκ των εν άρθρ. 5 και 6 του Α.Ν. 2734 του 1940 αναφερομένων, παρέχεται εκ του Δημοσίου Ταμείου κατά τους όρους του εδάφ. 2 του αυτού προηγουμένου άρθρου εφ’ άπαξ χρηματικόν βοήθημα ως κατωτέρω: Στρατιώτης δραχμαί 2.500 Δεκανεύς     ΄΄ 2.750 Λοχίας     ΄΄ 3.000 Επιλοχίας      ΄΄ 3.250 2.Οι ανωτέρω οπλίται κρινόμενοι μετά την λήξιν της αναβολής αυτών οριστικώς ανίκανοι και ως τοιούτοι απολυόμενοι των τάξεων του στρατού, λαμβάνουσι εκ του Δημοσίου Ταμείου ποσόν ίσον προς την προκύπτουσαν διαφοράν μεταξύ του χορηγηθέντος αυτοίς κατά το παρόν άρθρον ποσού και του οριζομένου εν άρθρ. 1 δια τους απολυομένους ως οριστικώς ανικάνους. Η ουτωσί καταβαλλομένη διαφορά εκπίπτεται εκ της τυχόν αναγνωριζομένης εις αυτούς συντάξεως. Άρθρ.3.-1.Εις τα διατάξεις του παρόντος υπάγονται και οι από 1 Ιαν. 1941 και υπό τας προϋποθέσεις του Νόμου τούτου κριθέντες οριστικώς ανίκανοι ή τυχόντες αναβολής κατατάξεως και απομακρυνθέντες του στρατεύματος οπλίται. 2.Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. 